Diari Oficial de la Generalitat Valenciana


Sumari del DOGV 9628, del 29-06-2023 (2023/7347)

RESOLUCIÓ de 10 de maig de 2023, de la Direcció General d'Indústria, Energia i Mines, per la qual s'atorga a El Águila Renovables, SLU, autorització administrativa prèvia i autorització administrativa de construcció per a la central fotovoltaica FV El Águila, de potència instal·lada de 36,75 MW (43,407 MWp), a Ayora, inclosa tota la infraestructura d'evacuació d'ús exclusiu i la part de la compartida amb els projectes de les centrals fotovoltaiques denominades FV Chambó, FV Mambar i FV Eiden, consistent en una nova subestació SE04-GR El Águila 30/132 kV per a l'evacuació de totes elles, l'equipament d'una posició de línia-transformador de 132 kV i un transformador de 132/400 kV i 200 MVA en la subestació SE2-Vall Solar 132/400 kV, i la línia aèria de 132 kV que les uneix, que discorrerà entre Ayora i Zarra, i es declara la utilitat pública, en concret, d'aquesta línia (expedient ATREGI/2020/30/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9628

Data del DOGV
:   29-06-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7347


Data del document
:   10-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 10 de maig de 2023, de la Direcció General d'Indústria, Energia i Mines, per la qual s'atorga a El Águila Renovables, SLU, autorització administrativa prèvia i autorització administrativa de construcció per a la central fotovoltaica FV El Águila, de potència instal·lada de 36,75 MW (43,407 MWp), a Ayora, inclosa tota la infraestructura d'evacuació d'ús exclusiu i la part de la compartida amb els projectes de les centrals fotovoltaiques denominades FV Chambó, FV Mambar i FV Eiden, consistent en una nova subestació SE04-GR El Águila 30/132 kV per a l'evacuació de totes elles, l'equipament d'una posició de línia-transformador de 132 kV i un transformador de 132/400 kV i 200 MVA en la subestació SE2-Vall Solar 132/400 kV, i la línia aèria de 132 kV que les uneix, que discorrerà entre Ayora i Zarra, i es declara la utilitat pública, en concret, d'aquesta línia (expedient ATREGI/2020/30/46). [2023/7347]  
Antecedents  
El Águila Renovables, SLU (NIF: C33450210) va presentar una instància davant del registre telemàtic de la Generalitat Valenciana en data 07.04.2020, amb número de registre GVRTE/2020/442098, en la qual sol·licita autorització administrativa prèvia i autorització administrativa de construcció per a una central de producció elèctrica de tecnologia fotovoltaica, denominada FV El Águila, de potència nominal 36,75 MWn i potència dels mòduls fotovoltaics de 43,4 MWp, per a situar en el terme municipal d'Ayora (València), incloent-hi la seua infraestructura d'evacuació i la compartida amb les centrals fotovoltaiques FV Chambó, FV Mambar i FV Eiden, dels titulars Chambó Renovables, SLU (NIF: E23943747), Mambar Renovables, SLU (NIF: Z37221169) i Eiden Renovables, SLU (NIF: A86209202), respectivament, en els termes municipals d'Ayora i Zarra (València), amb connexió prevista a la xarxa de transport d'energia elèctrica en la subestació ST Ayora 400 kV de Red Eléctrica de España, SAU, així com l'avaluació d'impacte ambiental ordinària del projecte. Així mateix, sol·licita la declaració d'utilitat pública, en concret, de part de la infraestructura d'evacuació compartida.  
La central es connectarà mitjançant línies subterrànies de 30 kV amb la subestació SE04GR El Águila 132/30 kV, compartida amb les tres plantes fotovoltaiques esmentades abans, en la qual s'instal·laran quatre transformadors de 45 MVA que elevaran la tensió a 132 kV, cadascun pertanyent a l'evacuació de cada instal·lació. L'evacuació de l'energia produïda per les quatre instal·lacions es realitzarà mitjançant una línia aèria d'alta tensió de 132 kV que discorrerà pels termes municipals d'Ayora i Zarra amb una longitud de 9,51 km, que connectarà amb la subestació SE2Valle Solar, situada a Zarra, que ja no és objecte d'aquest expedient i l'autorització de la qual és competència de l'Administració general de l'Estat, on s'elevarà la tensió a 400 kV mitjançant un transformador de 200 MVA, equip que sí que és objecte de sol·licitud.  
La SE2Valle Solar és compartida amb altres instal·lacions fotovoltaiques i es connectarà amb la SE1Col·lectora Ayora (situada a Ayora) mitjançant una línia de 400 kV d'uns 17 km que discorre per Zarra, Teresa de Cofrentes i Ayora. Al seu torn, aquesta subestació col·lectora es connectarà amb l'ST Ayora 400 kV, titularitat de Red Eléctrica de España, SAU (d'ara en avant, també REE) mitjançant una línia de 400 kV. Sí que forma part d'aquesta autorització l'entrada de la línia de 132 kV i el transformador TP2 132/400 kV de 200 MVA a l'interior de la subestació SE2Valle Solar, compartits per les quatre instal·lacions esmentades.  
És a dir, la tramitació de la infraestructura d'evacuació compartida entre les quatre instal·lacions fotovoltaiques, composta per la subestació SE04GR El Águila 132/30 kV amb els quatre (4) transformadors 30/132 kV de 45 MVA de cada instal·lació, la línia aèria de 132 kV, la seua entrada en la subestació SE2Valle Solar i el transformador TP2 132/400 kV de 200 MVA, s'inclouen en l'abast d'aquesta resolució.  
Aquestes sol·licituds les ha tramitades el Servei Territorial d'Indústria, Energia i Mines de València (d'ara en avant, STIEMV) en l'expedient ATREGI/2020/30/46.  
Les instal·lacions FV Chambó, FV Mambar i FV Eiden es tramiten en els expedients ATREGI/2020/26/46, ATREGI/2020/28/46 i ATREGI/2020/31/46, respectivament, i no són objecte d'aquesta resolució, excepte la part de la infraestructura d'evacuació compartida ja indicada.  
  
Consta el pagament de la taxa per un import de 54.668,20 € en data 05.05.2020, corresponent al pressupost inicial de 07.936.255,38 € indicat en la sol·licitud, així com la taxa addicional, pagada el 24.02.2021, de 3.409,00 €.  
La sol·licitud es va esmenar inicialment en data 31.07.2020 (núm. de registre GVRTE/2020/1175684), després del requeriment oportú efectuat pel Servei Territorial.  
Consta la Resolució, de data 21.12.2020, de la Direcció General d'Indústria, Energia i Mines, per la qual s'acorda admetre a tràmit la sol·licitud d'autorització administrativa prèvia per a instal·lar producció d'energia elèctrica de 43,4 MWp de potència instal·lada, segons la definició vigent en aquell moment, promoguda per El Águila Renovables, SLU, per a situar al municipi d'Ayora en les parcel·les amb referència 71790X03432107, 42701A40148344, 20505Z46703152, 28983K27372210 i 77079L16370372, província de València, als efectes exclusius de l'article 1.1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica, quant a l'acreditació de fites administratives.  
  
No obstant això, s'ha detectat un error en les referències cadastrals de les parcel·les indicades en els formularis de la sol·licitud, així com en algunes parts de la memòria del projecte, que es van traslladar, així mateix, en la Resolució d'admissió a tràmit d'aquesta, ja que s'indica que la instal·lació se situa en les parcel·les amb referència 08162X65794928, 55119T38179944, 04218Q25935088, 63299B49393024 i 76081M04306603, quan en els plans del projecte presentat es veu clarament que la instal·lació (grups generadors) està situada en les parcel·les 78925C55564921, 93113V06522097, 57320G25224891 i 46044A04909003.  
La sol·licitud d'autorització administrativa prèvia de la instal·lació i la sol·licitud de declaració d'utilitat pública, en concret, juntament amb els projectes d'execució, l'estudi d'impacte ambiental, així com la relació concreta i individualitzada de béns i drets afectats pel projecte a l'efecte de poder iniciar posteriorment el procediment d'expropiació forçosa o per a la imposició de servitud de pas d'energia elèctrica, han sigut objecte d'informació pública durant el termini de trenta (30) dies, als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental, així com en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, en els mitjans següents:  
  
- El Diari Oficial de la Generalitat Valenciana de data 17.05.2021 (DOGV 9085).  
- El Butlletí Oficial de la Província de València de data 13.05.2021 (BOP núm. 90).  
- El diari Levante-El Mercantil Valenciano de data 4/6/2021, edició Comunitat Valenciana.  
L'STIEMV va remetre als ajuntaments d'Ayora i Zarra, per a exposar al tauler d'anuncis, la sol·licitud de reconeixement, en concret, d'utilitat pública esmentada, juntament amb la relació concreta i individualitzada dels béns i drets afectats pel projecte a l'efecte de poder iniciar posteriorment el procediment d'expropiació forçosa del ple domini o per a la imposició de servitud de pas d'energia elèctrica, i els requeria la remissió d'una diligència acreditativa de l'exposició una vegada finalitzat el termini corresponent, les quals consten en l'expedient.  
  
Així mateix, la documentació es va posar a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/valencia, en castellà, i https://cindi.gva.es/va/web/energia/valencia, en valencià.  
La documentació aportada, i que es va sotmetre a informació pública, és la següent:  
- Projecte d'execució de planta solar fotovoltaica El Águila de 43,4 MWp en el municipi d'Ayora (València). Visat núm. VA03742/20, de data 24.03.2020, del col·legi oficial corresponent.  
Annex amb visat VA08647/20, de data 30.07.2020 del col·legi oficial corresponent.  
Annex signat en data 22.02.2021.  
- Projecte d'execució subestació transformadora a Ayora, SE4-GR El Águila 132/30 kV 4 × 45 MVA (infraestructura compartida amb FV Mambar, FV Chambó i FV Eiden). Visat núm. VA03764/20, de data 24.03.2020, del col·legi oficial corresponent.  
Annex amb visat VA08732/20, de data 31.07.2020, del col·legi oficial corresponent.  
- Projecte d'execució línia aèria d'alta tensió LAAT 3 EK8-PQ El Águila - Valle Solar 132 kV DC-SX LA 380 (infraestructura compartida amb FV Mambar, FV Chambó i FV Eiden). Visat núm. VA04257/20, de data 6/4/2020.  
Annex amb visat núm. VA08662/20, de data 30/7/20 del col·legi oficial corresponent.  
- Projecte d'execució entrada de línia 132 kV i transformador TP2 400/132 kV de 200 MVA a l'interior de la subestació SE2-Valle Solar (infraestructura compartida amb FV Mambar, FV Chambó i FV Eiden). Signat en data 18.11.2020.  
- Estudi d'impacte ambiental de la planta solar FV El Águila de 43,4 MWp localitzat a Ayora (València), de data març 2020, que inclou les infraestructures d'evacuació compartida, amb els annexos següents:  
  
Annex núm. 1. Estudi d'integració paisatgística  
Annex núm. 2. Estudi d'inundabilitat  
Annex núm. 3. Arqueologia  
Annex núm. 4. Estudi d'avifauna  
Annex núm. 5. Estudi de sinergies  
Annex núm. 6. Estudi d'afecció a la Xarxa Natura 2000  
Annex núm. 7. Document de síntesi  
Relació de béns i drets afectats.  
D'acord amb la documentació que consta en l'expedient, l'Associació Naturalista d'Ayora i La Valle (ANAV) ha presentat al·legacions el 15.04.2021, que, en resum, són les següents:  
  
1. Falta de planificació en el desenvolupament del sector de la producció d'energia fotovoltaica; així mateix, que el Pla especial d'ordenació d'infraestructures de generació d'energies renovables que s'està tramitant en els municipis d'Ayora, Zarra i Jarafuel no està aprovat encara, per la qual cosa sol·licita que es paralitze la tramitació de l'autorització fins que no estiga aprovat. Concentració excessiva de sol·licituds de projectes fotovoltaics en la mateixa zona, on ja hi ha diverses instal·lacions, entre aquestes la central nuclear de Cofrentes i parcs eòlics, afeccions en el territori, als valors mediambientals, culturals, paisatgístics, no garanteixen el caràcter rural de l'entorn, etc.  
2. També al·leguen que les quatre (4) instal·lacions que comparteixen evacuació estan en la mateixa zona i, per tant, han de tractar-se i tramitar-se com una unitat. Al·lega que no ha de realitzar-se l'avaluació ambiental d'un projecte de manera independent de la resta del territori de la comarca i, així mateix, s'indica la mateixa al·legació respecte de l'Estudi d'avifauna.  
3. Els quatre (4) projectes esmentats es troben dins del que l'Estratègia territorial de la Comunitat Valenciana identifica com a paisatge de rellevància regional 17, «Secans i serres de l'entorn de Carcelén i Alpera», dins del grup dels paisatges associats al corredor del Xúquer (grup 6), amb referència a l'article 8.3.e del Decret llei 14/2020 (evitar, amb caràcter general, l'ocupació de sòl no urbanitzable protegit o afectat per figures de protecció mediambiental, així com els espais d'elevat valor natural amb independència del seu grau de protecció legal) i els objectius de l'Estratègia territorial de la Comunitat Valenciana.  
  
4. Al·lega possibilitat d'alternatives en altres ubicacions en envolupants d'edificacions.  
5. Al·lega que l'examen d'alternatives en l'Estudi d'impacte ambiental manca de l'estudi d'alternatives.  
6. Presenta al·legacions mediambientals, principalment per qüestions d'avifauna, vies pecuàries, ocupació de terreny forestal, així com de la forest d'utilitat pública Atalayas per part de la línia d'evacuació.  
  
7. Demana que s'aprofiten línies existents d'evacuació dels parcs eòlics.  
8. Poca generació d'ocupació en comparació amb activitats agrícoles.  
Posteriorment, en data 7/7/2021 presenta al·legacions en què indica que les quatre (4) plantes són fruit d'una tramitació fragmentada en projectes de menys de 50 MW per a tramitar en seu autonòmica, fet que comporta també que l'avaluació d'impacte ambiental dels projectes es faça també de manera fragmentada, quan hauria sigut adequat realitzar una avaluació conjunta dels impactes acumulatius i sinèrgics, així com que la competència seria de l'Administració general de l'Estat (AGE). Al·lega que, en fragmentar-se, fins i tot pot comportar la tramitació d'avaluació ambiental simplificada. En l'escrit indica erròniament que les quatre (4) plantes són promogudes per Eiden Renovables, SLU, quan no és així. Sol·licita la suspensió dels procediments administratius, així com la inhibició de l'òrgan autonòmic a favor de l'AGE.  
  
Una vegada remesos els dos escrits d'al·legacions a l'empresa promotora, aquesta va respondre en els termes següents:  
1. La planificació elèctrica és competència de l'AGE. Respecte del Pla especial, que abasta part o totalment els municipis d'Ayora, Zarra i Jarafuel, ha anat rebent resolucions favorables condicionades de les quals s'ha fet ressò en la versió definitiva del Pla especial que es troba en l'última fase de tramitació, i que va ser motivat per la idea de concentrar en un mateix punt del territori actuacions similars que pogueren beneficiar-se d'efectes sinèrgics positius, com ara els de compartir infraestructures d'evacuació, ja que les ja existents a la zona no presenten la capacitat de donar servei als projectes que s'emplacen en l'àmbit del Pla especial. Dins de l'àmbit del Pla especial, no hi ha sòls degradats per explotacions mineres o abocadors ni s'empren sòls no urbanitzables protegits. Els espais amb alt valor natural o cultural s'han descartat.  
  
2. Les quatre (4) instal·lacions que compartiran l'evacuació estan separades físicament. Cal recordar també que els titulars són diferents. D'aquestes plantes es va elaborar un document, Estudi de sinergies, amb la finalitat de desenvolupar les accions conjuntes entre les diferents instal·lacions i assenyalar-ne l'associació. Per tant, l'efecte dels parcs solars s'ha avaluat en conjunt, i no pot considerar-se que s'ha fragmentat el projecte a l'efecte d'obtindre un avantatge en el procés d'avaluació ambiental, i el seu procediment ha sigut el d'avaluació ordinària i no simplificada. Aquest estudi recull els projectes dels quals es tenia constància en la data d'elaboració dels estudis d'impacte ambiental. L'Estudi d'impacte ambiental de FV Cofrentes I es va publicar el 14.12.2020, posteriorment a la presentació de les sol·licituds de les instal·lacions que comprén l'Estudi de sinergies, fet que va impedir que reflectira aquesta instal·lació.  
3. Quant a les al·legacions per qüestions paisatgístiques, la promotora indica que, d'acord amb les instruccions del PRR17:  
No s'afecten fites paisatgístiques com ara el pic de la Palomera, La Hunde ni Montemayor.  
No s'afecten peus de mont ni vessants de la Palomera, serra del Mugrón o Montemayor.  
Es respecta l'estructura parcel·lària i la infraestructura verda de la Vega.  
D'altra banda, de les jornades de participació pública realitzades en els municipis d'Ayora, Zarra i Jarafuel, les dues unitats de paisatge que engloben aquesta vall (la Vega nord i la Vega sud) van obtindre una valoració mitjana.  
Finalment, recalca que l'ocupació d'aquestes àrees no implica la seua destrucció, ja que la tecnologia emprada permet el desmantellament eficaç de les instal·lacions i la restitució dels terrenys a l'estat original. Per això no es pot parlar en termes de destrucció.  
4. La puntualització de l'al·legant sobre la utilització de cobertes preexistents es fa inviable, ja que la suma de les instal·lacions potencials que es podrien dur a terme amb aquesta via no produiria la potència que ofereix el projecte.  
5. Respecte de l'anàlisi de les alternatives, es respon que:  
«Les alternatives d'emplaçament es desenvolupen dins de la zona 2 del Pla especial, dins del qual es desenvolupen els projectes».  
«En l'apartat d'anàlisi d'alternatives s'explica que «[…] tota la superfície […] que siga ambientalment apta, és a dir, que no tinga efectes significatius sobre el medi ambient per no estar afectat per espais naturals, riscos, etc. Aquesta alternativa seria el negatiu de la infraestructura verda. Per la qual cosa es valora tot valor ambiental que presenta cartografia en la IDEV: reserves de fauna, espais de la Xarxa Natura 2000, dominis públics hidràulics, terreny forestal…».  
6. Presenta resposta a les al·legacions de tipus mediambiental i d'avifauna. Fa esment també dels estudis annexos al Pla especial, i en alguns casos remet al que disposen els organismes competents o el que estipula la normativa, en concret, respecte de vies pecuàries. Quant al terreny forestal, indica que els grups generadors no es troben situats en aquest, només les línies d'evacuació i part de la subestació, però gran part del tram en zona forestal aprofita un tallafoc ja executat, i respecte de la subestació, s'han establit mesures compensatòries. També justifica la no ocupació de forest.  
  
1. Justifica la impossibilitat d'aprofitar les línies existents, a causa de la falta de capacitat i al fet que, en casque n'hi haja, requeririen noves línies elèctriques aèries per la distància a les plantes fotovoltaiques.  
  
2. Respecte de la poca generació d'ús d'aquestes instal·lacions, s'al·lega que les activitats agrícoles i ramaderes estan experimentant una disminució d'ocupació a causa de la situació politicoeconòmica i de l'absència de relleu generacional.  
També han sigut presentades al·legacions per la mercantil Iberenova Promociones, SA (d'ara en avant també Iberenova), en data 28.06.2021, com a promotora d'una planta de producció d'energia elèctrica de tecnologia fotovoltaica de 200 MW, denominada FV Cofrentes I (FV Cofrentes), i les seues sol·licituds d'autorització administrativa prèvia, autorització administrativa de construcció, declaració d'utilitat pública i declaració d'impacte ambiental ordinària es van sotmetre a tràmit d'informació pública en el BOE de data 14.12.2020, i en les quals indica que:  
El traçat de la línia d'evacuació conjunta dels projectes FV El Águila, FV Mambar, FV Chambó i FV Eiden, denominada LAAT 132 kV SE4-GR El Águila a SE2-Valle Solar —sotmesos a informació pública amb posterioritat al projecte d'Iberenova— no ha tingut en compte el paral·lelisme entre els suports 12 i 23 de la línia àrea d'alta tensió (LAAT) de 132 kV des de la SET l'Oliva 30/132 kV a la SET Cofrentes Renovables corresponent al projecte FV Cofrentes I, tal com es representa gràficament en el plànol que s'adjunta com a annex 1.  
  
No s'han tingut en compte les sinergies del projecte de Cofrentes I en l'Estudi d'impacte ambiental.  
Una vegada remesa l'al·legació a l'empresa promotora, aquesta sol·licita a la part al·legant:  
«que s'utilitze l'evacuació conjunta que es puga produir (sobretot en els paral·lelismes de les línies projectades) mitjançant l'acord corresponent, i es comunique que s'han iniciat les converses oportunes entre les societats (Iberenova Promocions, SA, i El Águila Renovables, SLU) per a perfeccionament d'acord per a ús compartit d'infraestructures d'evacuació.  
Si no és possible per part de l'al·legant consolidar l'acord per a l'ús compartit d'infraestructures d'evacuació amb aquesta societat, es comunica que es complirà el que estableix la ITC-LAT-07 que conté el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09. Aquest compliment serà justificat, tant el paral·lelisme amb la LAAT a 132 kV des de la SET La Oliva 30/132 kV a la SET Cofrentes Renovables com amb el tancat de la instal·lació de FV Cofrentes I».  
  
Respecte de les al·legacions a l'Estudi d'impacte ambiental, el promotor indica que se seguirà el que determine l'òrgan ambiental.  
En data 14.02.2023, el promotor presenta l'Acord per a la tramitació i cessió del dret d'ús d'infraestructures elèctriques, entre, d'una banda, Iberenova Promociones, SA, en nom d'Iberdrola Renovables Energía, SAU, i PV I Ataulfo, SLU, promotors de les instal·lacions en tramitació FV Cofrentes I i FV Ayora I, i, d'una altra, els promotors de FV El Águila, FV Mambar, FV Chambó i FV Eiden, per al tram comprés entre els suports 11 a 33 del projecte de línia de 132 kV objecte d'aquesta resolució, traçat coincident amb el dels suports numerats 5 a 23 de la infraestructura tramitada per IBERENOVA davant de l'Administració general de l'Estat dins de l'expedient PFot-235.  
  
D'acord amb el procediment establit reglamentàriament, a fi que presentaren la conformitat o l'oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata del projecte de la instal·lació solar fotovoltaica i la infraestructura d'evacuació objecte d'aquesta resolució a les següents administracions, organismes i empreses de servei públic o d'interés general, els béns o els drets dels quals a càrrec seu pogueren ser afectats per aquesta, amb el resultat que, en síntesi, es detalla:  
1) Ajuntament d'Ayora:  
- Informe favorable de compatibilitat urbanística, de data 20.04.2021, en les parcel·les corresponents als grups generadors 34282Q40730358, 10494I00826481 i 11375T81390936 (expedient 449/2021 (relacionat amb el 951/20)).  
- Informe favorable, de data 03.11.2021 (expedient núm.: 1038/2021), corresponent als projectes presentats.  
2) Ajuntament de Zarra: informe tècnic favorable, de data 17.02.2023 (exp.: 7//2023).  
3) Subdelegació del Govern a València - Àrea Funcional d'Indústria: no consta contestació.  
4) Confederació Hidrogràfica del Xúquer (CHX): emet un informe de data 12.03.2021 (referència 2021AZ0199). Així mateix, en l'informe de la Direcció General de Política Territorial i Paisatge sobre PATRICOVA, s'indica que els consta un informe conjunt de la CHX sobre els «Estudis d'inundabilitat» de les plantes solars fotovoltaiques FV El Águila, FV Mambar, FV Chambó i FV Eiden, de data 15.09.2020. Per a la instal·lació, és preceptiu obtindre prèviament l'autorització de la Confederació Hidrogràfica, segons el que preveu el text refós de la Llei d'aigües (RDL 1/2001, de 20 de juliol). Posteriorment, en data 08.11.2021 emet un informe (referència 2021AZ0199) en el qual es reitera el que s'ha indicat anteriorment.  
5) Direcció General de Cultura i Patrimoni: informe favorable de data 21.12.2021 (exp.: 2021/0827-V (0202P.21/006P.21)) i informe favorable al projecte de la línia d'evacuació de 132 kV, de data 29.03.2022 (exp.: 2021-0949-V (0415p.21)). Indica que en el document presentat es pot apreciar que l'FV El Águila se situarà sobre el mateix àmbit que va ser objecte dels oportuns estudis patrimonials i informat favorablement amb una sèrie de mesures preventives per aquesta Unitat d'Inspecció del Patrimoni, en data 07.10.2019 (006p.19). Consta en l'expedient l'informe esmentat (signat en data 19.11.2019), amb referència 2019/0160-V (0006P19), emés per a la instal·lació FV Valle Solar. Les mesures preventives seran el seguiment intensiu de tots els moviments de terra i qualsevol troballa d'interés rellevant que es realitze durant l'execució del projecte s'haurà de comunicar a la Conselleria d'Educació, Cultura i Esport, o als ajuntaments implicats, segons el que disposa l'article 63 de la Llei 4/1998, del patrimoni cultural valencià.  
  
6) Direcció General de Medi natural i Avaluació Ambiental: informe de data 6/4/2022, respecte de la planta solar i la infraestructura d'evacuació compartida (exp. C-94/2022). Una vegada remés l'informe al promotor, aquest respon i indica que complirà una sèrie de condicions recollides en l'informe.  
7) Secció Forestal del Servei Territorial de València: informe de data 19.08.2021 (exp. FTV-2/2021). S'informa desfavorablement sobre el projecte de línia aèria de 132 kV a l'altura del terme municipal de Zarra en creuar la muntanya CUP V-31 Atalayas per discórrer per terrenys classificats com a terreny forestal estratègic, i la resta de la instal·lació és favorable imposant uns certs condicionats.  
No obstant això, l'informe posterior del Servei d'Ordenació i Gestió Forestal de la Direcció General de Medi natural i d'Avaluació Ambiental, que consta en l'expedient d'avaluació ambiental del Pla especial d'ordenació d'infraestructures de generació d'energia solar fotovoltaica en els municipis d'Ayora, Zarra i Jarafuel, de data 27.07.2022 (859-2019-SOGF), conclou que una vegada avaluada la infraestructura de la línia elèctrica, es considera acceptable, sense menyscapte de les possibles matisacions per a mitigar aquests efectes que es dictaran en el tràmit d'ocupació de la forest que haurà de sol·licitar el promotor.  
  
8) Servei Territorial de Medi Ambient: informe favorable condicionat, de data 14.01.2022, sobre possibles afeccions a espècies prioritàries i hàbitats protegits (exp. 10TV114/2021/3207/E). Indica que s'han de redistribuir els panells solars dins de les parcel·les segons les indicacions de l'informe. També indica que ha d'estudiar-se el canvi de traçat de la línia, així com la possibilitat de compartir evacuació amb la planta fotovoltaica denominada Cofrentes I.  
9) Direcció General de Política Territorial i Paisatge (inundabilitat - PATRICOVA): informe favorable condicionat de risc d'inundació de les plantes solars fotovoltaiques FV El Águila, FV Mambar, FV Chambó i FV Eiden al municipi d'Ayora (València), de data 1/4/2021 (referència 20034\_46044R\_FTV; 20426\_46044\_R\_FTV; 20898\_46044\_R\_FTV; 20525\_46044\_R\_FTV). El promotor presenta aquest informe juntament amb una declaració responsable d'acord amb l'apartat 4 de l'article 9, i l'apartat 2.c de l'article 11 del Decret 88/2005, de 29 d'abril, en data 30.04.2021. Hauran de disposar d'una assegurança específica davant de les inundacions i d'un pla d'emergències, i, a més, si es realitza un tancament perimetral de la instal·lació, haurà de ser permeable a l'aigua.  
  
10) Direcció General de Política Territorial i Paisatge (infraestructura verda i paisatge):  
- Informe favorable condicionat amb data 30.03.2021 (referència OTP\_2020\_009).  
- En resposta, el sol·licitant presenta una addenda a l'Estudi d'integració paisatgística (de data 27.09.2021, però signada electrònicament el 06.10.2021), en què s'inclou com a apèndix 1 el Pla de desmantellament de la instal·lació i restauració del terreny i entorn afectat del projecte FV El Águila DE 42,8 MWP a Ayora (València).  
- Informe amb data 05.11.2021 (referència SIVP: EP 1367-314 ZUB/jms): «A la vista de tot el que s'ha indicat anteriorment, l'emissió d'un informe favorable en matèria d'infraestructura verda i paisatge que faça viable l'actuació pretesa requerirà esmenar els requeriments exposats en aquest informe. A més, serà necessari que s'haja emés un informe favorable a l'Estudi de paisatge i la proposta de IV del Pla especial, a fi de comprovar l'ajust a la versió definitiva d'aquest. I en tot cas, l'informe favorable que s'emeta quedarà sempre condicionat a l'aprovació definitiva del pla especial referit». En resposta, el promotor presenta un informe amb data 09.12.2021 (signat electrònicament el 14.12.2021), en què s'indica, entre altres aspectes, que s'efectua una redistribució dels mòduls respecte de la distribució original, però dins de la zona ja prevista inicialment. S'aporta un pressupost del Pla de desmantellament i restauració.  
- Informe favorable del SIVP amb data 9/9/2022 (referència EP-2020/198 RCH/jms), amb la indicació:  
«Com a conclusió de tot el que s'ha exposat, s'informa favorablement sobre la planta solar fotovoltaica PSF Águila. Cal realitzar els advertiments següents: serà preceptiu elaborar un EIP que acompanye el projecte de la instal·lació, el contingut del qual haurà d'ajustar-se al que assenyala l'annex II de la LOTUP. En aquest cas, tractant-se d'SNU comú, una vegada autoritzat el projecte per l'òrgan substantiu, serà l'ajuntament qui haurà de validar l'EIP, dins del tràmit d'atorgament de la llicència d'obra municipal. Així mateix, l'ajuntament haurà de comprovar que el projecte compleix els condicionants que puguen establir-se en la declaració d'impacte ambiental, dins del tràmit de concessió de llicència d'obra».  
11) Demarcació de Carreteres de l'Estat a la Comunitat Valenciana - Direcció General de Carreteres - Ministeri de Transports, Mobilitat i Agenda Urbana: informe favorable amb data 28.12.2021 (referència V4.20.0293) per afecció a la carretera N-330.  
12) Àrea d'Infraestructures - Diputació de València: informe favorable de data 31.03.2021 (referència DVAC21EI0061 (357/21/CAR)) per afecció a les carreteres CV-441 Jarafuel - CV-440 a Zarra.  
13) Servei de Planificació - Direcció General d'Obres Públiques, Transports i Mobilitat Sostenible: primer informe desfavorable amb data 13.05.2021 (núm. inf.: 31.353-5311) i amb requeriment d'aportació de documentació addicional, per afecció a les carreteres CV-440 CV-438. Després de la documentació aportada pel promotor el 02.11.2021 (registre d'entrada GVRTE/2021/2715767), s'emet un informe favorable condicionat amb data 22.12.2021 (núm. inf.: 68.060-3758) amb la indicació que ha d'esmenar certa documentació. Després de presentar la documentació requerida pel Servei de Planificació, aquest emet un informe favorable en data 17.02.2022 (núm. inf.: 24.066-7093).  
  
14) Servei Territorial d'Obres Públiques de València - Direcció General d'Obres Públiques, Transports i Mobilitat Sostenible: informe favorable condicionat amb data 21.06.2021 (referència PCAR/2021/46/78), per encreuament amb la carretera CV-440.  
15) Servei de Prevenció d'Incendis Forestals - Direcció General de Prevenció d'Incendis Forestals: emet un informe en data 20.07.2021 (referència RD.1459). Una vegada traslladades les observacions del promotor al Servei de Prevenció d'incendis Forestals perquè, en el termini de deu dies, mostrara la seua conformitat o objeccions a aquesta contestació, i transcorregut el termini sense que emeteren un nou escrit d'objeccions, s'entén la conformitat amb la contestació efectuada pel promotor.  
16) Servei Territorial d'Agricultura. Conselleria d'Agricultura, Medi Ambient, Canvi Climàtic i Desenvolupament Rural de la Comunitat Valenciana: en data 13.01.2023, la Direcció Territorial de València emet un informe, en relació amb la Llei 5/2019, de 28 de febrer, d'estructures agràries de la Comunitat Valenciana, amb la indicació que no és exigible l'informe a l'empara d'aquesta normativa (exp. 46/006/22F-JV).  
17) Subdirecció General d'Emergències. Agència de Seguretat i Resposta a les Emergències Presidència de la Generalitat. No consta resposta.  
18) Red Eléctrica de España, SAU: mitjançant un escrit amb data 8/4/2021, presta la seua conformitat a la instal·lació i indica que no hi ha afeccions a instal·lacions de la seua propietat.  
19) I-DE Redes Eléctricas Inteligentes, SAU. No consta resposta.  
20) Comunitat de Regants de les Aigües de Fuente Redonda. No consta resposta.  
21) Societat Espanyola d'Ornitologia (SEO/BirdLife). No consta resposta.  
22) Segons el que preveuen l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Indústria, Energia i Mines de València, va sol·licitar a l'Ajuntament d'Ayora, com a autoritat urbanística municipal competent, que emetera un informe sobre l'adaptació del projecte de la subestació al planejament urbanístic que resultara aplicable, amb l'advertiment que, de conformitat amb el que disposa l'article esmentat, aquest informe havia d'emetre's en el termini d'un mes, i una vegada passat aquest es consideraria emés en sentit favorable. L'Ajuntament d'Ayora ha emés un informe favorable de compatibilitat urbanística, amb data 20.04.2021, en la parcel·la corresponent a la ubicació de la subestació (expedient 449/2021 (relacionat amb el 951/20)).  
23) En data 19.12.2022 es publica en el DOGV la Resolució de 17.10.2022, del director general de Qualitat i Educació Ambiental, per la qual es formula una declaració d'impacte ambiental del Projecte planta solar fotovoltaica El Águila del terme municipal d'Ayora (expedient (2478803) 189/2021/AIA).  
A causa dels condicionants indicats pels diferents organismes, així com per la declaració d'impacte ambiental emesa, per part d'EL ÁGUILA RENOVABLES, SLU, es presenta el «Projecte d'execució adaptat al tràmit d'informació i consultes a altres administracions, organismes o empreses de servei públic o de serveis d'interés general afectades en els seus béns i drets, als quals el promotor ha manifestat la seua conformitat o objeccions Planta Solar Fotovoltaica El Àguila - 43,4 MWp», signat el 15.11.2022, les modificacions del qual consisteixen en: una redistribució dels seguidors a fi d'alliberar certs espais segons l'informe del Servei d'Infraestructura Verda i Paisatge, ajustant el tancat a causa de la no existència de seguidors en el recinte A3, que desapareix, i es redueix el tancat del recinte A1; adaptació de la xarxa de baixa tensió a la nova distribució i dos dels CT, el PS 1.10 i el PS 1.22 es modifica la seua ubicació; reducció de la separació entre eixos de seguidors a 9,2 m i lleugera modificació en alguns vials.  
S'adjunten al projecte l'Informe tècnic de verificació del projecte adaptat als requeriments i condicionat de la declaració d'impacte ambiental i l'Informe tècnic de verificació del projecte adaptat en el compliment de les observacions i/o els condicionats tècnics a les separates del projecte realitzats durant el tràmit d'informació i consultes a altres administracions, organismes o empreses de servei públic o de serveis d'interés general afectades en els seus béns i drets.  
  
La interessada presenta també l'Annex al projecte d'execució línia aèria d'alta tensió LAAT 2 TH4-DO El Águila - Valle Solar 132 kV DC-SX LA 380, signat el 15.11.2022. L'objecte d'aquest és complementar la informació existent en el projecte original amb número de visat VA04257/20 i data 6/4/2020, i d'aquesta manera aportar la informació complementària sol·licitada en la resolució de la Declaració d'impacte ambiental (DIA) amb data 17.10.2022 en relació amb les mesures de prevenció de la col·lisió. No obstant això, es limita a citar la normativa aplicable (articles 6 i 7 de l'RD 1432/2008, de 29 d'agost) sense precisar les dades especificades en el punt 8.2.e de l'Rd 1432/2008 respecte del projecte concret.  
Entre el 12.04.2023 i el 3/5/2023, amb un requeriment previ per part del Servei Territorial d'Indústria, Energia i Mines de València, es presenta una esmena dels documents presentats per a l'acreditació de la capacitat tècnica, econòmica i legal, així com de la documentació tècnica presentada, i aquesta última és la següent:  
- Annex al projecte d'execució línia aèria d'alta tensió LAAT 1 HC5-GV El Águila - Valle Solar 132 kV DC-SX LA 380, amb data 27.04.2023, respecte de la protecció de l'avifauna.  
- Annex al projecte execució adaptat planta solar fotovoltaica El Águila - 43,4 MWp Ayora (València), amb data 19.04.2023.  
- Informe favorable condicionat de l'Ajuntament d'Ayora, amb data 25.04.2023, en el qual s'indica que «sempre que el promotor obtinga les autoritzacions i les llicències necessàries de construcció i ús de la planta solar pretesa, així com la llicència d'ús comú especial de domini públic dels vials que es volen ocupar mitjançant la instal·lació de línies subterrànies i obtinga l'autorització per a la modificació del traçat del camí públic denominat camí Casa Rico, mitjançant l'Ajuntament d'Ayora tramitació d'expedient de desafectació i permuta de camí públic, que permeta l'alteració jurídica de l'actual camí públic, passant de bé de domini públic a bé patrimonial. En cas de no obtindre's l'autorització de l'alteració jurídica del bé, haurà de reorganitzar-se la disposició dels seguidors que formen la planta solar pretesa, de manera que aquests no ocupen béns de domini públic en cap cas», acompanyat d'una declaració responsable en la qual el promotor presenta la seua conformitat, amb data 27.04.2023.  
  
Consta una declaració responsable signada pel tècnic projectista, amb data 13.04.2023, respecte del projecte de l'FV El Águila, i amb data 16.12.2022, per a la resta dels projectes que comprenen l'evacuació compartida, de compliment de la normativa que li és aplicable, d'acord amb l'article 53.1 b de la Llei 24/2013, de 26 de desembre, del sector elèctric.  
Consta garantia econòmica per a la tramitació de la sol·licitud d'accés a la xarxa de transport, depositada en data 22.02.2018 en l'Agència Tributària Valenciana amb número de garantia 230767Z159, per a una instal·lació de producció denominada El Águila de tecnologia fotovoltaica a situar en el terme municipal d'Ayora i de 50 MW instal·lats, per import de cinc-cents mil euros (500.000,00 €), corresponents a una quantia equivalent a 10 €/kW instal·lats (segons la normativa vigent en el moment de constitució de la garantia, tant per la quantia com per la definició de potència instal·lada), en virtut de l'article 59 bis del Reial decret 1955/2000, d'1 de desembre.  
Aquesta direcció general va comunicar a l'operador del sistema, en data 10.05.2018, la presentació adequada de la garantia esmentada per part del promotor, amb la seua connexió prevista a la subestació de la xarxa de transport ST Ayora 400 kV.  
Segons la documentació aportada pel promotor, la instal·lació disposa de permís d'accés segons la comunicació de 18.12.2018 (ref.: DDS.DAR.18\_3636), actualitzada en dates 25.04.2019 (ref.: DDS.DAR.19\_2197), 11.09.2019 (ref.: DDS.DAR.19\_5447) i 17.12.2019 (ref.: DDS.DAR.19\_6923), inicialment en la posició existent per a evacuació de generació renovable a Ayora 400 kV i, posteriorment, per inviabilitat tècnica d'escometre una solució conjunta en la posició existent en aquesta subestació, en una nova posició de la xarxa de transport a Ayora 400 kV que, fins i tot no planificada de manera expressa en la planificació vigent, es pot considerar instal·lació planificada segons la disposició addicional quarta del Reial Decret llei 15/2018, de 5 d'octubre, de mesures urgents per a la transició energètica i la protecció dels consumidors (d'ara en avant, també RDL 15/2018), tot això per a una instal·lació de potència de 32,31 MW/40 MWp (Pnominal/Pinstal·lada), segons els informes de l'operador del sistema i gestor de la xarxa de transport, en virtut de la normativa vigent en el moment de la concessió. Per tant, la capacitat d'accés atorgada, que serà la màxima que podran abocar a la xarxa, és de 32,21 MW.  
Consta en l'expedient el permís de connexió concedit per l'empresa transportista en data 29.03.2020 (codi de procés RCR\_1150\_19. Referència DDS.DAR.20\_0832), l'Informe de compliment de condicions tècniques per a la connexió (ICCTC) i l'Informe de verificació de les condicions tècniques de connexió (IVCTC), relatius a la sol·licitud de connexió de les instal·lacions PF Chambó; PF Eiden; PF El Águila; PF Mambar; PSF Valle Solar; PSF Ayora I; PSF Elawan Ayora I, II, III i IV; PSF Cerro Gordo 1, 2 i 3, i PSF Llano Palero 1 i 2 a l'SE Ayora 400 kV. A la vista del contingut i els pronunciaments dels dos informes, ha de considerar-se que les instal·lacions no generaran incidències negatives en el sistema.  
Posteriorment, consta l'actualització dels permisos d'accés i connexió de data 21.08.2020 (referència DDS.DAR.19\_3214) per variació de la potència instal·lada (segons la definició vigent en aquell moment) sense variar la potència nominal, que queda en 32,31 MWn/43,4 MWp. S'entén que la potència nominal indicada és la capacitat d'accés concedida.  
Com que és superior la potència instal·lada (suma de les potències dels inversors que configuren la instal·lació: 36,75 MWn) a la capacitat d'accés atorgada (32,31 MW), segons s'indica en la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la instal·lació haurà de disposar d'un sistema de control, coordinat per a tots els mòduls de generació que la integren, que impedisca que la potència activa que aquesta puga injectar a la xarxa supere aquesta capacitat d'accés.  
Respecte de les infraestructures d'evacuació compartides, d'una banda, es disposa de la infraestructura compartida per les instal·lacions FV Chambó, FV Eiden, FV El Águila, FV Mambar, totes de competència autonòmica i incloses en l'objecte d'aquesta autorització, i que consisteixen en una subestació elèctrica col·lectora, situada a la parcel·la 5 del polígon 50 d'Ayora, que elevarà la tensió a 132 kV mitjançant quatre transformadors de 45 MVA (un per a cada instal·lació fotovoltaica), de la qual partirà una línia aèria d'alta tensió de doble circuit (un de reserva) de 132 kV fins a la subestació SE2-Valle Solar 30/132/400 kV, que no és objecte d'aquesta resolució, excepte la posició d'entrada de la línia per a transformador i el transformador 132/400 kV de 200 MVA compartit per les quatre instal·lacions. La longitud de la línia de 132 kV serà de 9.510 metres, discorrerà pels termes municipals d'Ayora i Zarra i comptarà amb un total de 39 suports.  
  
La subestació SE2-Valle Solar 30/132/400 kV en el terme municipal de Zarra, la línia aèria de 400 kV de circuit simple que connecta la subestació SE2-Valle Solar amb la subestació SE1-Colectora Ayora i que discorre pels termes municipals d'Ayora, Teresa de Cofrentes i Zarra, aquesta subestació SE1-Colectora Ayora en el terme municipal d'Ayora, i la línia aèria de connexió de simple circuit de 400 kV conjunta que connectarà amb la xarxa de transport, en la subestació ST Ayora 400 kV, titularitat de Red Eléctrica de España, SAU, de 0,18 km també a Ayora, són de competència estatal per comprendre part de la infraestructura d'evacuació d'instal·lacions de producció de la seua competència.  
  
Quant a aquesta infraestructura d'evacuació compartida de competència estatal, consta la Resolució d'11/4/2022, de la Direcció General de Política Energètica i Mines, per la qual s'atorga a SPV Genia Davinci, SL, una autorització administrativa prèvia per a la instal·lació fotovoltaica Valle Solar de 300 MW de potència pic i 250 MW de potència instal·lada, la subestació transformadora 400/132/30 kV de la planta (SE2-Valle Solar), una línia d'evacuació de 400 kV (entre les dues subestacions), una subestació col·lectora (SE1-Colectora Ayora) i una línia de connexió de 400 kV fins a la subestació de transport, per a evacuació d'energia elèctrica, en els termes municipals de Jarafuel, Zarra, Teresa de Cofrentes i Ayora (València), publicada en el BOE núm. 99, de 26.04.2022, en la qual s'autoritza la següent infraestructura d'evacuació compartida, entre altres, amb la instal·lació objecte d'aquesta autorització: «La infraestructura d'evacuació d'energia elèctrica comprén la subestació transformadora 400/132/30 kV de la planta, el transformador de 30/400 kV de la qual serà per a l'evacuació de la planta, i, així mateix, hi haurà dos transformadors 132/400 kV per a les instal·lacions GR El Águila i fotovoltaica Ayora, una línia d'evacuació de 400 kV, una subestació col·lectora de 400 kV i una línia de connexió de 400 kV conjunta que connectarà el parc fotovoltaic amb la xarxa de transport, en la subestació Ayora 400 kV, propietat de Red Eléctrica de España, SAU».  
Consta, d'una banda, un acord amb data 01.12.2020 de les mercantils promotores de les plantes FV Chambó, FV Eiden, FV El Águila, FV Mambar, per a l'ús compartit de les infraestructures comunes d'evacuació de competència autonòmica, incloses en aquesta resolució, i, d'una altra, l'acord amb data 24.12.2021, d'SPV Genia Davinci, SL, i la resta de promotors que disposen de permisos d'accés en l'ES Ayora 400 kV per a l'ús de la subestació SE1-Colectora Ayora de 400 kV i la línia de connexió de 400 kV conjunta, que connectarà el parc fotovoltaic amb la xarxa de transport.  
Respecte de les instal·lacions de connexió amb la xarxa de transport, mitjançant la Resolució de la Direcció General de Política Energètica i Mines, amb data 13.06.2022, s'atorga a Red Eléctrica de España, SAU, una autorització administrativa de construcció per a ampliar la subestació d'Ayora 400 kV, amb una nova posició i l'equipament de dues posicions, al terme municipal d'Ayora, província de València.  
  
Segons establia l'article de la Llei 5/2014, de 25 de juliol, de la Generalitat, d'ordenació del territori, urbanisme i paisatge (d'ara en avant LOTUP), de la Comunitat Valenciana, en la versió vigent fins al 28.08.2020, s'eximiran de la declaració d'interés comunitari en sòl no urbanitzable comú les instal·lacions generadores d'energia solar fotovoltaica, amb un informe favorable previ en matèria de paisatge i ordenació del territori i de consideració com a interés econòmic estratègic per les conselleries competents en medi ambient, territori i economia. Consten sobre aquesta qüestió els informes següents en l'expedient:  
  
- Informe favorable en matèria de paisatge i ordenació del territori, emés en data 30.03.2021, per la Subdirecció General d'Ordenació del Territori i Paisatge, condicionat al compliment dels aspectes assenyalats en aquest.  
- Informe de la Direcció General de Medi Natural i Avaluació Ambiental, amb data 17.07.2020, favorable sobre la consideració d'estratègica de la planta fotovoltaica PF El Águila, al terme municipal d'Ayora. En data 11.04.2023, es rep un informe complementari per part de l'esmentada Direcció General en la qual es ratifica en l'informe anterior, en els seus propis termes, a l'efecte de l'article 202.4 a 4t de la LOTUP, això és, s'informa favorablement sobre la consideració estratègica del projecte, amb les especificitats assenyalades en l'informe anterior.  
- Informe favorable, amb data 22.01.2021, del conseller de Política Territorial, Obres Públiques i Mobilitat, en el qual s'indica que la planta fotovoltaica PF EL ÁGUILA, localitzada al terme municipal d'Ayora (València), amb una potència instal·lada de 43,4 MW, i situada en sòl no urbanitzable comú, es pot considerar d'interés econòmic estratègic.  
  
- Informe favorable, amb data 01.06.2022, de la Conselleria d'Economia Sostenible, Sectors Productius, Comerç i Consum, a l'efecte de considerar d'«interés econòmic estratègic», per la conselleria competent en economia, el projecte de producció d'energia elèctrica de tecnologia fotovoltaica promogut per El Águila Renovables, SLU, al terme municipal d'Ayora (València).  
En resposta a aquests informes, el promotor presenta un escrit en data 7/7/2022 (registre d'entrada GVRTE/2022/2177782), en el qual, entre altres qüestions, indica que hi ha una errata en la potència unitària dels mòduls fotovoltaics que s'indica en l'informe de la Conselleria competent en economia, i aquests són 375 Wp, del producte dels quals resulten els 43,4 MWp de potència pic tramitats des d'un inici, i no 450 kWp, tal com s'indica en l'informe.  
Mitjançant la Resolució de 27.07.2022, de la Conselleria de Política Territorial, Obres Públiques i Mobilitat, es declara de prioritat energètica l'àmbit territorial de sòl no urbanitzable comú de la comarca de la Vall de Cofrents-Aiora, publicada en el DOGV número 9411, amb data 24.08.2022 (https://dogv.gva.es/datos/2022/08/24/pdf/2022\_7718.pdf), d'acord amb el que disposa l'article 3.5 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, segons la redacció donada per l'article 10 del Decret llei 1/2022, de 22 d'abril, amb la proposta prèvia de les conselleries competents en matèria d'energia i canvi climàtic. La declaració d'interés prioritari implica la tramitació d'urgència dels projectes de construcció de les instal·lacions, la compatibilitat territorial i urbanística i l'exempció de l'ocupació del territori que preveu l'article 7.7 del Decret legislatiu 1/2021, de 18 de juny, del Consell, d'aprovació del text refós de la LOTUP. Sense perjudici d'això, les autoritzacions dels projectes en l'àmbit declarat d'interés prioritari requeriran els següents informes sectorials: ambiental i agrològic, d'ordenació del territori i paisatge respecte d'inundacions, riscos naturals o induïts en el territori, l'afecció als connectors territorials definits en l'Estratègia territorial de la Comunitat Valenciana, i sobre paisatges de rellevància regional o unitats de paisatge a les quals s'haja reconegut prèviament un valor alt o molt alt, tal com estableix l'esmentat article 3.5 del Decret llei 14/2020.  
  
Consta un informe de compatibilitat urbanística municipal favorable emés el 20.04.2021 per l'Ajuntament d'Ayora, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats en la Comunitat Valenciana. Segons aquest, els grups generadors de la instal·lació objecte d'aquesta resolució se situen en sòl no urbanitzable comú, en concret en el polígon 50, parcel·la 5, i el polígon 49, parcel·les 7 i 8, del terme municipal d'Ayora, el qual pertany a la comarca de la Vall de Cofrents-Aiora. (expedient 449/2021 (relacionat amb el 951/20)). Aquest informe no inclou la compatibilitat del projecte fotovoltaic respecte del camí públic denominat camí Casa Rico, parcel·la 9003, del polígon 49.  
  
Consta un informe del Servei d'Infraestructura Verda i Paisatge, amb data 09.09.2022 (EP2020/198 RCH/jms), sobre la possible afecció a connectors territorials, i afeccions que hi puga haver sobre paisatges de rellevància nacional o unitats de paisatge amb un valor alt o molt alt reconegut prèviament, en el qual s'informa favorablement sobre els efectes derivats de la seua localització en un àmbit declarat de prioritat energètica.  
D'altra banda, en els municipis de Jarafuel, Zarra i Ayora s'està tramitant un instrument de planejament urbanístic, el Pla especial d'ordenació d'infraestructures de generació d'energia solar fotovoltaica en els municipis d'Ayora, Zarra i Jarafuel, que té com a objectiu identificar les zones aptes per a implantar infraestructures de generació d'energia solar fotovoltaica en sòl no urbanitzable, actualment en fase de tramitació, i s'ha emés una la Declaració ambiental i territorial estratègica del pla especial, amb data 29.07.2022, així com l'Acord de la Comissió Territorial d'Urbanisme d'Aprovació Definitiva, amb data 15.03.2023, supeditant l'eficàcia d'aquest acord al fet que s'incorporen a la documentació del Pla especial les correccions en matèria d'ocupació de sòl i d'afectació a les zones de protecció de les carreteres, en els termes que recull el fonament de dret sisé.  
  
Com que es tracta d'instal·lacions de producció d'energia elèctrica a partir d'energies renovables, amb la seua construcció i posada en marxa es contribuirà al compliment dels objectius energètics i mediambientals, regionals (Estratègia valenciana d'energia i clima 2030) i nacionals (Pla nacional integrat d'energia i clima 2021-2030), relatius al major aprofitament dels recursos energètics locals, a l'augment del nivell d'autoproveïment i l'eliminació de les emissions atmosfèriques procedents de centrals de generació elèctrica convencional equivalents a les interessades en aquest procediment.  
Quant a la declaració d'utilitat pública, en concret, s'han presentat acords amb algunes de les persones propietàries de parcel·les incloses en la relació de béns i drets afectats pel projecte presentades inicialment, per la qual cosa correspon excloure-les de la declaració esmentada.  
  
El sol·licitant ha acreditat degudament la seua capacitat legal, tècnica i econòmica, així com les condicions tècniques i de seguretat de les instal·lacions i de l'equip associat, el compliment adequat de les condicions de protecció del medi ambient i les característiques de l'emplaçament de la instal·lació.  
Consta en l'expedient una proposta de resolució del Servei Territorial d'Indústria, Energia i Mines de València, òrgan encarregat de la instrucció de l'expedient. A la vista d'aquesta, la Subdirecció General d'Energia i Mines adscrita a aquest centre directiu ha elevat la proposta en els termes que es recullen en aquesta resolució.  
  
Fonaments de dret  
La instrucció i la resolució d'aquest procediment administratiu correspon a la Generalitat, ja que la instal·lació elèctrica objecte d'aquest es troba íntegrament en territori de la Comunitat Valenciana, i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que disposen l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, desplegat en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, correspon a aquesta direcció general la resolució del present procediment.  
  
Segons la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments que regula aquest decret llei en tràmit a la seua entrada en vigor es regiran per la normativa anterior. Per tant, al procediment objecte d'aquesta li és aplicable el Decret 88/2005, de 29 d'abril, en la redacció original.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
D'acord amb l'article 53.1 de la Llei 24/2013, de 26 de desembre, del sector elèctric, i amb l'article 7 del Decret 88/2005, de 29 d'abril, la construcció de les instal·lacions de producció d'energia elèctrica, requereix autorització administrativa prèvia i autorització administrativa de construcció, i pot efectuar-se'n la tramitació i la resolució de manera consecutiva, coetània o conjunta. D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Com que aquest procediment inclou l'autorització administrativa d'una subestació de transformació elèctrica amb alguna de les tensions igual o superior a 132 kV, declarada en concret d'utilitat pública, d'acord amb l'article 73 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, és aplicable el capítol XX, «De les infraestructures del sector energètic», d'aquesta norma legal.  
D'acord amb el que disposen l'article 75 de l'esmentada Llei 16/2003, de 17 de desembre, i l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, en el si del procediment d'autorització se sol·licitarà un informe a l'administració urbanística competent sobre l'adaptació del projecte de la subestació al planejament urbanístic que resulte aplicable, i d'acord amb el punt 3 d'aquest article 75, l'emissió d'aquest informe municipal suposa que la construcció de la subestació no queda sotmesa a llicència urbanística o a qualsevol altre acte de control preventiu municipal, sense perjudici de les altres llicències o autoritzacions que hagen d'exigir-se de conformitat amb la legislació mediambiental o d'activitats qualificades. L'informe s'emetrà en el termini d'un mes, i una vegada transcorregut es considerarà en sentit favorable.  
  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'aquest procediment constitueix un projecte sotmés a avaluació d'impacte ambiental ordinària.  
D'acord amb l'article 36 del Reial decret 413/2014, de 6 de juny, per a l'obtenció de l'autorització de la instal·lació, serà un requisit previ indispensable obtindre els permisos d'accés i connexió a les xarxes de transport o distribució per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
D'acord amb la redacció vigent en el moment de presentar la sol·licitud de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada era la suma de les potències màximes unitàries dels mòduls fotovoltaics que configuraren aquesta instal·lació, mesurades en condicions estàndard segons la norma UNE corresponent. Aquest article es va modificar mitjançant el Reial decret 1183/2020, de 29 de desembre, i queda la definició de potència instal·lada com la inferior entre la suma de les potències màximes unitàries dels mòduls fotovoltaics que configuren aquesta instal·lació, mesurades en condicions estàndard segons la norma UNE corresponent i la potència màxima de l'inversor o, si és el cas, la suma de les potències dels inversors que configuren aquesta instal·lació. Segons la disposició transitòria cinquena del Reial decret 1183/2020, de 29 de desembre, aquesta nova definició de potència instal·lada tindrà efectes per a les instal·lacions que, havent iniciat la seua tramitació, encara no hagen obtingut l'autorització d'explotació definitiva.  
La disposició addicional primera del Reial decret 1183/2020, de 29 de desembre, estableix que les instal·lacions de generació d'electricitat amb una potència total instal·lada que supere la capacitat d'accés atorgada en el seu permís d'accés hauran de disposar d'un sistema de control, coordinat per a tots els mòduls de generació i instal·lacions d'emmagatzematge que la integren, que impedisca que la potència activa que aquesta puga injectar a la xarxa supere aquesta capacitat d'accés.  
D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a realitzar cada un dels projectes que presenten, tot això sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que estiguen exercint l'activitat.  
  
Les línies aèries es troben dins d'una zona definida com a àrea prioritària de reproducció, alimentació i dispersió de les aus, en virtut de la Resolució de 06.07.2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució (DOGV 9138, 29.07.2021), per la qual cosa es troba en zona de protecció d'avifauna segons article 4.1.c del Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió, i, per tant, li són aplicables les prescripcions tècniques establides en aquest reial decret.  
D'acord amb els articles 200 i 202 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, vigent durant la seua tramitació, concordants amb els articles 214 i 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge la instal·lació en qüestió requereix una declaració d'interés comunitari.  
Segons establia l'article 202.4 a 4t de la Llei 5/2014, de 25 de juliol, en la versió vigent fins al 28.08.2020, s'eximiran de la declaració d'interés comunitari en sòl no urbanitzable comú les instal·lacions generadores d'energia solar fotovoltaica, amb un informe previ favorable en matèria de paisatge i ordenació del territori i de consideració com a interés econòmic estratègic per les conselleries competents en medi ambient, territori i economia.  
D'acord amb el que disposa l'article 3.5 del Decret llei 14/2020, de 7 d'agost, de Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, segons la redacció donada per l'article 10 del Decret llei 1/2022, de 22 d'abril, amb una proposta prèvia de les conselleries competents en matèria d'energia o canvi climàtic, el conseller o consellera competent en matèria de territori i urbanisme podrà declarar un determinat àmbit territorial o un projecte concret, situat en sòl no urbanitzable comú, com a prioritari energètic. Qualsevol d'aquestes declaracions implicarà la tramitació d'urgència dels projectes de construcció de les instal·lacions, la compatibilitat territorial i urbanística, i l'exempció de l'ocupació del territori prevista en l'article 7.7 del text refós de la Llei d'ordenació del territori, urbanisme i paisatge. Seran necessaris per a la seua autorització els informes sectorials ambientals i agrològics, i l'informe d'ordenació del territori i paisatge favorables respecte d'inundacions, sobre riscos naturals o induïts en el territori, sobre l'afecció als connectors territorials definits en l'Estratègia territorial de la Comunitat Valenciana, i sobre paisatges de rellevància nacional o unitats de paisatge a les quals s'haja reconegut prèviament un valor alt o molt alt. Les declaracions d'àmbit territorial o projecte prioritari energètic comporten l'obligació de compensació als municipis en els termes que estableix l'article 38 del Dl 14/2020, mitjançant un cànon per ús i aprofitament del sòl no urbanitzable amb destinació municipal.  
  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia s'ha de justificar la necessitat de la instal·lació i que aquesta no genera incidències negatives en el sistema.   
D'acord amb l'article 54 de la Llei 24/2013, de 26 de desembre, les instal·lacions de generació d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per a establir-les i de la imposició i l'exercici de la servitud de pas. Segons l'article 55.1 de la norma legal esmentada, les empreses interessades poden sol·licitar el reconeixement, en concret, de la utilitat pública de les seues instal·lacions, i per a fer-ho hauran d'incloure una relació concreta i individualitzada dels béns o drets que consideren d'expropiació necessària.  
Per a la sol·licitud de declaració d'utilitat pública, en concret, de la instal·lació que s'executarà, són aplicables el procediment i les disposicions que conté el capítol V del títol VII del Reial decret 1955/2000, d'1 de desembre, segons preveu la disposició addicional primera del Decret 88/2005, de 29 d'abril.  
En virtut del que disposa l'article 57 de la Llei 24/2013, de 26 de desembre, i en el que resulte aplicable de l'article 162.3 del Reial decret 1955/2000, la servitud de pas aeri comprendrà, a més del vol sobre el predi servent, l'establiment de pals, torres o suports fixos per a sustentar cables conductors d'energia, tot això incrementat en les distàncies de seguretat que s'establisquen reglamentàriament, així com la servitud de pas subterrani comprén l'ocupació del subsol pels cables conductors, a la profunditat i amb les altres característiques que assenyale la legislació urbanística aplicable. Comprendrà igualment el dret de pas o accés i l'ocupació temporal de terrenys o altres béns necessaris per a construcció, la vigilància, la conservació i la reparació de les instal·lacions corresponents.  
  
Que, en relació amb la utilitat pública, resulta aplicable l'article 52 de la Llei d'expropiació forçosa, de 16 de desembre, amb l'abast i els efectes que preveu el títol IX de la Llei 24/2013, de 26 de desembre, del sector elèctric i de les seccions 2a i 3a del capítol V del títol VII del Reial decret 1955/2000, d'1 de desembre.  
D'acord amb el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, aquestes podran rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
L'eficàcia dels actes administratius quedarà demorada quan així ho exigisca el contingut de l'acte o estiga supeditada a la seua notificació, publicació o aprovació superior, segons el que estipula l'article 39 de l'esmentada Llei 39/2015, d'1 d'octubre.  
En consideració d'això, complits els requisits i els procediments legals i reglamentaris establits en la legislació vigent aplicable, i en concret d'acord amb la Llei 24/2013, de 26 de desembre, del sector elèctric; el Reial decret 1955/2000, d'1 de desembre, i el Decret 88/2005, del Consell de la Generalitat, de 29 d'abril, en la redacció vigent en el moment de la sol·licitud, aquesta Direcció General d'Indústria, Energia i Mines, en l'àmbit de les competències que té atribuïdes, resol:  
  
Primer  
Correcció d'errors en la Resolució de 21.12.2020, d'aquest centre directiu, d'admissió a tràmit de la sol·licitud d'autorització administrativa  
Advertits errors materials en les referències cadastrals de les parcel·les del municipi d'Ayora (València), on es projecta la central elèctrica que es detalla en la part expositiva (bloc d'antecedents) de la Resolució de 21.12.2020, de la Direcció General d'Indústria, Energia i Mines, per la qual s'acorda admetre a tràmit la sol·licitud d'autorització administrativa prèvia per a la instal·lació de producció d'energia elèctrica de 43,4 MWp de potència instal·lada promoguda per El Águila Renovables, SLU, on diu:  
Emplaçament/Ubicació: 12913M38302556, 14514F03771977, 07976Q48086137, 22125A88506913 i 74533K80696359  
  
ha de dir:  
Emplaçament/Ubicació (grups generadors): 41583E10521587, 67695P70838836, 59613J59032785 i 46044A04909003.  
Tot això de conformitat amb el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques.  
Aquesta correcció d'errors haurà d'annexar-se a l'esmentada Resolució 21.12.2020.  
  
Segon  
Autoritzacions administratives prèvies del projecte de central fotovoltaica FV El Águila, incloent-hi la part de la seua infraestructura d'evacuació exclusiva d'aquesta, així com la part de la infraestructura que és comuna i compartida amb els projectes d'altres tres centrals fotovoltaiques (FV Chambó, FV Mambar i FV Eiden) que arriba fins a la subestació denominada SE2-Valle Solar 132/400 kV, amb la finalitat de poder injectar la producció elèctrica de totes a la mateixa posició de 400 kV de la subestació de transport, ST Ayora 400, titularitat de Red Eléctrica de España, SAU.  
Atorgar l'autorització administrativa prèvia a:  
  
1. La mercantil El Águila Renovables, SLU (W36419270) per a la instal·lació d'una central fotovoltaica, i de part de la seua infraestructura d'evacuació exclusiva o no compartida amb altres centrals elèctriques, que es detalla a continuació:  
  
Dades Generals De La Central Elèctrica Autoritzada I El Seu Accés A La Xarxa  
  
FV El Águila  
El Águila Renovables, SLU.  
Fotovoltaica  
Ayora (València)  
Ayora, Zarra i Teresa de Cofrentes (València)  
36,750  
43,407  
36,750  
32,310  
Sí, perquè és inferior la capacitat d'accés concedida a la potència instal·lada.  
Transport  
ST Ayora 400 kV, titularitat de Red Eléctrica de España, SAU.  
  
  
  
En l'annex I es troba el plànol en el qual es reflecteix la zona delimitada pel tancat de la instal·lació, la disposició dels mòduls dels grups convertidors d'energia solar a elèctrica de la central FV El Águila i la seua infraestructura d'evacuació fins a la subestació SE04-GR El Águila, així com les coordenades geogràfiques que defineixen el tancat.  
  
1. Les mercantils  
El Águila Renovables, SLU (B16406627),  
Chambo Renovables, SLU (J74095956),  
Mambar Renovables, SLU (S39045763) i  
Eiden Renovables, SLU (Y96419392),  
en qualitat de cotitulars, excepte per a les parts d'ús exclusiu de cadascuna, per a la instal·lació de la part de la infraestructura elèctrica d'evacuació comuna i compartida de les centrals fotovoltaiques denominades  
FV El Águila,  
FV Chambó,  
FV Mambar i  
FV Eiden,  
que comprén:  
la subestació SE04-GR El Águila 30/132 kV,  
la línia aèria de 132 kV, amb origen en la subestació anterior i final la subestació 132/400 kV SE2VALLE SOLAR que discorre per Ayora i Zarra (València), i  
la posició de 400 kV i transformador de potència 132/400 kV, i 200 MVA, en aquesta subestació SE2VALLE SOLAR,  
amb el detall següent de cadascuna d'aquestes:  
  
SUBESTACIÓ SE04-GR El Águila  
  
L'autorització referida als elements per a ús exclusiu de cadascuna les instal·lacions fotovoltaiques FV Chambó, FV Mambar i FV Eiden, i que s'han tramitat en el procediment al qual es refereix aquest acte administratiu, s'atorguen condicionada a l'obtenció de les autoritzacions corresponents de les instal·lacions referides, i es demora l'eficàcia de la present per a aquests elements a la consecució d'aquestes autoritzacions.  
  
  
Línia aèria 132 kv entre les subestacions se04-gr El Águila i se2-Valle Solar  
  
En l'annex II s'inclou un plànol en planta del traçat d'aquesta línia, incloent-hi el tancat i les línies d'evacuació de l'FV EL ÁGUILA, així com les coordenades UTM dels 39 suports autoritzats (incloent-hi els pòrtics d'origen i fi).  
  
SUBESTACIÓ ZA3-RXOHR FYGGB  
D'aquesta subestació només s'autoritzen els equips a instal·lar dins d'aquesta subestació, autorització de la qual que correspon a l'Administració general de l'Estat, de manera que l'eficàcia d'aquesta resolució està condicionada a l'obtenció de l'autorització de la subestació.  
La resta de la infraestructura d'evacuació compartida està autoritzada mitjançant la Resolució d'11/4/2022, de la Direcció General de Política Energètica i Mines, per la qual s'atorga a SPV Genia Davinci, SL, una autorització administrativa prèvia per a la instal·lació fotovoltaica Valle Solar de 300 MW de potència pic i 250 MW de potència instal·lada, la subestació transformadora 400/132/30 kV de la planta (SE2-Valle Solar), una línia d'evacuació de 400 kV (entre les dues subestacions), una subestació col·lectora (SE1-Colectora Ayora) i una línia de connexió de 400 kV fins a la subestació de transport, per a evacuació d'energia elèctrica, en els termes municipals de Jarafuel, Zarra, Teresa de Cofrentes i Ayora (València), publicada en el BOE núm. 99, de 26.04.2022.  
Pressupost  
Pressupost global de les instal·lacions autoritzades: 17.179.250,21 €.  
  
Pressupost pla desmantellament: 1.191.300,15 €.  
Les autoritzacions referides s'atorguen condicionades al compliment de les determinacions que recullen els condicionats imposats per les diferents administracions i organismes, i que han acceptat els titulars d'aquesta autorització.  
El 17.10.2022 emet una declaració d'impacte ambiental la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Energètica, en la qual s'estima acceptable als sols efectes ambientals el projecte de planta solar i les instal·lacions elèctriques d'evacuació de l'energia (subestació i línia) sempre que es desenvolupe d'acord amb el que s'estableix en l'estudi ambiental i la resta de documentació tècnica, i de conformitat amb les condicions següents:  
L'ocupació de la forest mont Atalaya per part de la infraestructura d'evacuació, al terme municipal de Zarra, requerirà l'autorització preceptiva que regula la Llei 3/1993, de 9 de desembre, forestal de la Comunitat Valenciana, i el Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, així com la Llei 43/2003, de 21 de novembre, de forests.  
Resulten aplicables al tram aeri de la línia d'evacuació les prescripcions de l'Rd 1432/2008, de 29 d'agost, per a previndre el risc de col·lisió i electrocució de l'avifauna.  
Prèviament al començament de les obres, s'haurà de comprovar la inexistència de nius o ventrades d'espècies protegides mitjançant prospeccions dutes a terme per tècnics especialitzats. En cas que es detecte l'existència de nius o ventrades, es pararan les activitats i se n'informarà l'agent mediambiental de la zona perquè dispose les actuacions necessàries per a la seua millor conservació.  
Durant les fases de construcció i funcionament, i en fer les tasques de manteniment, s'haurà de complir el que s'estableix el Decret 7/2004, de 23 de gener, per a previndre incendis forestals durant l'execució d'obres i treballs que es realitzen en terreny forestal o en els voltants.  
  
S'executaran les mesures d'integració paisatgístiques desenvolupades en l'estudi d'integració, incloent-hi les propostes de reubicació dels seguidors solars.  
Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a protegir-les i conservar-les, d'acord amb el que preveuen els articles 63 i 65 de la Llei 4/1998, d'11 de juny, del patrimoni cultural valencià.  
En els punts en què la línia d'evacuació creua en aeri les vies pecuàries vereda de les Pasaderas i vereda del Saltador, se situaran els suports respectant l'amplària legal de totes dues vies.  
Es disposarà de zones impermeabilitzades i d'un sistema de recollida de possibles fuites d'olis i combustibles, procedents de la maquinària i de les estructures que es generen durant l'execució de l'obra. Els residus que es generen en qualsevol de les fases del projecte els hauran de gestionar, d'acord amb la seua naturalesa i perillositat, empreses autoritzades. S'establiran zones d'apilament temporal per als materials provinents dels moviments de terra i desbrossament, excloent-ne per a això les zones amb el risc d'inundació i evitant l'augment dels pendents del terreny.  
Durant la fase d'explotació, s'haurà de portar un control adequat del consum d'aigua emprada per a la neteja dels mòduls. Aquest ús quedarà condicionat al fet que es dispose de subministrament per una empresa autoritzada o una concessió de l'organisme de conca. El Programa de vigilància ambiental haurà d'incloure el registre d'aquests consums, amb la indicació de la freqüència de neteja i la procedència d'aquest recurs.  
No podran utilitzar-se herbicides, plaguicides, insecticides, rodenticides o altres productes químics que per les seues característiques provoquen pertorbacions en els sistemes vitals de la fauna. Tampoc s'utilitzarà en el procés de neteja dels mòduls fotovoltaics cap mena de sabó, dissolvent o substància que puga contaminar el sòl o l'aqüífer.  
  
Es durà a terme un pla de seguiment específic de l'avifauna durant la vida útil de la instal·lació. En concret, s'analitzarà l'ús de l'espai per les grans àguiles presents a la zona (àguila de panxa blanca i àguila reial) i per les aus estepàries protegides presents en la zona.  
Les accions incloses en el Programa de vigilància i seguiment ambiental s'han de documentar a l'efecte d'acreditar l'adopció i l'execució de les mesures preventives i correctores proposades i la comprovació de la seua eficàcia. La documentació haurà d'estar a la disposició de les autoritats competents.  
Finalitzada la vida útil de la instal·lació fotovoltaica, l'emissió de l'autorització administrativa de tancament definitiu de la central obligarà el promotor a desmantellar-la.  
Quant al compliment en el tram aeri de la línia d'evacuació de les prescripcions del Reial decret 1432/2008, de 29 d'agost, per a previndre el risc de col·lisió i electrocució de l'avifauna, atés que la línia de 132 kV està catalogada com de primera categoria, no li són aplicables les prescripcions de l'article 6; no obstant això, respecte de les prescripcions de l'article 7, es col·locaran salvaocells o senyalitzadors visuals en els cables de terra, ja que aquests són d'un diàmetre inferior a 20 mm. En l'annex al projecte de la línia, amb data 27.04.2023, s'indiquen les característiques dels dispositius salvaocells a instal·lar i la ubicació d'aquests, que s'instal·laran cada 10 m en el cable de protecció, així com les mesures anticol·lisió i les mesures antinidificació en les línies.  
  
Així mateix, s'executaran les mesures de protecció que eviten l'electrocució de l'avifauna en la fase de funcionament de la subestació proposades pel promotor i que consisteixen en: instal·lació de dispositius antiposada i/o aïlladors en suport de barres, borns de seccionadors i/o bases portafusibles (així com aïlladors) a base de protectors a base de silicona, i també s'instal·laran salvaocells en les obertures fluixes o tensió reduïda que connecten la línia i el pòrtic d'entrada de la línia (en resposta a la mesura 11 de l'informe del Servei Territorial de Medi Ambient de València).  
El titular d'aquesta autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el seu desplegament reglamentari, i, en particular, els que estableixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, el titular ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits establits en aquesta autorització o la variació substancial dels pressupostos que han determinat que s'atorgue podran ocasionar que es revoque.  
De conformitat amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, les autoritzacions, les llicències i els permisos, tant públics com privats, que hagen d'obtindre necessàriament els titulars, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, aquesta autorització s'emet sense perjudici de tercers i deixant fora de perill els drets particulars.  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, amb una acreditació prèvia del compliment dels requisits i segons el procediment establit reglamentàriament.  
  
  
Tercer  
Autoritzacions administratives de construcció de les instal·lacions autoritzades en el punt Segon  
Atorgar les autoritzacions administratives de construcció per a les instal·lacions descrites en el punt Segon d'aquesta resolució, sobre la base dels projectes d'execució, i annexos a aquests que es detallen  
a continuació, i consten en l'expedient instruït, així com sobre la base de les declaracions responsables subscrites en data 22.11.2022, d'acord amb el que indica la Resolució de 22.10.2010, de la Direcció General d'Energia, publicada en el DOGV núm. 6389, de 03.11.2010, per als projectes detallats més amunt, signades per la persona projectista:  
Projectes d'execució i annexos:  
- Projecte d'execució de planta solar fotovoltaica El Águila de 43,4 MWp al municipi d'Ayora (València). Visat núm. VA03742/20, de 24.03.2020, del col·legi oficial corresponent.  
Annex amb visat VA08647/20, de data 30.07.2020, del col·legi oficial corresponent.  
Annex signat en data 22.02.2021.  
Planta solar fotovoltaica «El Águila - 43,4 MWp (projecte d'execució adaptat al resultat del tràmit d'informació pública i consultes a altres administracions, organismes o empreses de servei públic o de serveis d'interés general afectades en els seus béns i drets, als quals el sol·licitant ha manifestat la seua conformitat o objeccions)». Signat el 15.11.2022.  
Annex al projecte d'execució adaptat, de 19.04.2023.  
Nou annex al projecte d'execució adaptat, de 2/5/2023.  
Projecte d'execució subestació transformadora a Ayora, SE4-GR El Águila 132/30 kV 4 × 45 MVA. Visat núm. VA03764/20 de data 24.03.2020.  
Annex amb visat VA08732/20, de data 31.07.2020, del col·legi oficial corresponent.  
Projecte d'execució línia aèria d'alta tensió LAAT 6 JC1-RZ El Águila - Valle Solar 132 kV DC-SX LA 380, amb visat núm. VA04257/20, de 6/4/2020, amb els annexos:  
Annex amb visat núm. VA08662/20, de 30.07.2020.  
Annex signat en data 27.04.2023 sobre compliment prescripcions avifauna.  
Projecte d'execució entrada de línia 132 kV i transformador TP2 400/132 kV de 200 MVA a l'interior de la subestació SE2-Valle Solar (infraestructura compartida amb FV Mambar, FV Chambó i FV Eiden). Signat en data 18.11.2020.  
S'habiliten els titulars de la present a construir aquestes instal·lacions, sempre que complisquen els requisits tècnics exigibles, i d'acord amb les condicions següents:  
Les instal·lacions hauran d'executar-se segons estableix aquesta Resolució i amb els condicionats tècnics establits per les administracions, els organismes i les empreses de servei públic o d'interés general afectats per aquestes instal·lacions i que han sigut acceptats pel titular d'aquesta. En cas que siga necessari introduir modificacions en la instal·lació autoritzada respecte de la documentació presentada, el titular d'aquesta resolució haurà de sol·licitar, prèviament a la seua execució, l'autorització corresponent, llevat que es tracte de modificacions no substancials, i, en aquest cas, en sol·licitar la corresponent autorització d'explotació, s'adjuntarà la documentació tècnica preceptiva que acredite que les modificacions no són substancials i que compleixen els requisits de seguretat exigibles i el condicionat imposat en els informes emesos en el si de procediment d'aquest acte administratiu.  
  
En el termini d'un mes des de la notificació d'aquesta resolució, es presentaran els projectes d'execució refosos de la planta fotovoltaica i de l'evacuació compartida, i s'incorporaran al pressupost totes les partides necessàries, com les corresponents al compliment de protecció de l'avifauna, mesures d'integració paisatgística, etc. En cas que siga superior el pressupost al corresponent a les taxes ja abonades, s'haurà d'abonar la taxa complementària corresponent. Als projectes s'adjuntarà la declaració responsable que estableix l'article 53.1 b de la Llei del sector elèctric, així com, en cas que no estiguen visats pel col·legi professional corresponent, s'acompanyaran de l'oportuna declaració responsable d'acord amb el que indica la Resolució de 22.10.2010, de la Direcció General d'Energia, publicada en el DOGV núm. 6389, de 03.11.2010.  
L'eficàcia de l'autorització administrativa de construcció queda condicionada a la presentació dels projectes indicats en el paràgraf anterior, i el promotor no podrà iniciar la construcció de les instal·lacions fins a haver-los presentat.  
Les instal·lacions que s'executaran han de complir, en tot cas, el que estableix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió, pel fet que es localitza en zona de protecció de l'avifauna.  
Com que en la central fotovoltaica FV El Águila la potència total a instal·lar (36,75 MWn) és superior a la capacitat d'accés a la xarxa concedida (32,31 MW), haurà d'instal·lar-se el sistema de control, coordinat per a tots els mòduls de generació autoritzats per la present que la integren, que impedisca que la potència activa que la instal·lació puga injectar a la xarxa supere la capacitat d'accés esmentada, en compliment del que indica la disposició addicional primera del Reial decret 1183/2020, de 29 de desembre.  
Amb la sol·licitud d'autorització d'explotació provisional, serà requisit imprescindible per a atorgar-la que la persona titular de la instal·lació presente, juntament amb la resta de documentació preceptiva, un certificat acreditatiu de la instal·lació del sistema de control referit, juntament amb la documentació justificativa del fabricant de les característiques del sistema esmentat i del compliment per aquest de la funcionalitat limitadora del fet que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i d'equipament que sobre aquesta qüestió estableix l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesura en temps real i la resta d'obligacions que estableix la regulació del sector elèctric per al tipus d'instal·lacions en què aquestes s'enquadren.  
D'acord amb l'article 131.10 del Reial decret 1955/2000, d'1 de desembre, el període d'execució de les instal·lacions no serà superior a vint-i-quatre (24) mesos, el qual es comptarà des de l'endemà de la notificació d'aquesta resolució. No obstant això, abans que es finalitzen, podrà sol·licitar-se'n una ampliació concreta amb una sol·licitud motivada davant d'aquest òrgan directiu, que s'haurà d'acompanyar a aquest efecte amb la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards incorreguts, sempre que no siguen imputables al titular de l'autorització, com les noves dates o terminis que se sol·liciten, i no es perjudique tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que estableix la regulació del sector elèctric. Tampoc serà possible atorgar-les quan el peticionari pretenga demorar la presentació del projecte tècnic o l'execució i la posada en marxa d'aquest per no haver disposat o mantingut la capacitat economicofinancera exigida per a realitzar-lo, o perquè l'entrada en funcionament de la instal·lació es considere que no s'ha d'ajornar perquè afecta la garantia de subministrament, les necessitats dels consumidors o el funcionament correcte del sistema elèctric.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n de noves per a les mateixes instal·lacions, sense perjudici que puguen convalidar-se certs tràmits, les quals només es podran tornar a atorgar després de l'obtenció dels nous permisos d'accés i connexió per part dels gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol tipus o denominació vinculades a l'ocupació del sòl o edificacions.  
En tot cas, s'ha de complir el termini establit per a acreditar l'obtenció de l'autorització d'explotació definitiva que recull l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
En virtut de l'article 43.1 de la Llei 21/2013, de 9 de desembre, d'avaluació ambiental, el promotor ha de comunicar a l'òrgan ambiental la data de començament de l'execució del projecte. Igualment, se'n donarà compte a aquesta direcció general i al Servei Territorial d'Indústria, Energia i Mines de València. Aquesta comunicació es realitzarà per escrit.  
El titular d'aquesta resolució estarà obligat a comunicar, pel registre electrònic i amb la diligència adequada, les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines de València.  
  
El titular d'aquesta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
Sense perjudici del que preveu l'article 12.4 del Decret 88/2005, de 29 d'abril, el personal tècnic en la matèria adscrit a aquesta direcció general o al Servei Territorial podrà realitzar les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
Una vegada finalitzades les obres de construcció de les instal·lacions, la persona titular d'aquesta resolució, en el termini màxim de deu (10) dies hàbils, sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que estableix l'article 12 del Decret 88/2005, segons el tipus d'instal·lació de què es tracte.  
Amb aquesta sol·licitud, s'han de presentar els certificats de direcció i final d'obra, subscrits per una persona facultativa competent, que acrediten que són conformes als reglaments tècnics en la matèria, segons estableix la normativa vigent per als projectes d'instal·lacions elèctriques i, igualment, respecte d'aquesta autorització administrativa prèvia i autorització de construcció. Quan els esmentats certificats de direcció i final d'obra no estiguen visats pel col·legi professional corresponent, s'acompanyaran de l'oportuna declaració responsable, d'acord amb el que indica la Resolució de 22.10.2010, de la Direcció General d'Energia, publicada en el DOGV núm. 6389, de 03.11.2010.  
  
Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'ha de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
Es justificarà documentalment que el projecte executat s'ajusta als condicionats imposats en aquesta resolució i als indicats en la declaració d'impacte ambiental. Abans d'emetre l'informe previ a l'autorització d'explotació, el servei territorial sol·licitarà a les administracions i els organismes que els han emés la seua conformitat de l'obra executada respecte d'aquests.  
L'autorització d'explotació provisional no podrà concedir-se si la totalitat de les instal·lacions d'evacuació, incloent-hi les compartides, així com les instal·lacions de connexió a la xarxa de transport, no estan finalitzades i amb autorització d'explotació, de manera que l'entrada en servei de la central elèctrica puga ser efectiva.  
Els titulars d'aquesta autorització podran sol·licitar l'autorització d'explotació per fases. Per a fer-ho, en la sol·licitud caldrà justificar aquest fet, delimitar els elements del projecte original dels quals se sol·licita la posada en servei i presentar el certificat d'obra parcial corresponent a aquesta fase, juntament amb la documentació tècnica corresponent, per a la qual cosa és igualment aplicable el que s'indica en el paràgraf anterior.  
Una vegada obtinguda l'autorització d'explotació provisional, el titular ha de sol·licitar la inscripció prèvia en el Registre administratiu d'instal·lacions de producció d'energia elèctrica, i adjuntar la documentació pertinent segons els articles 37 i 39 del Reial decret 413/2014, de 6 de juny. Es tindrà en compte el que determina l'article 41 quant a la caducitat i la cancel·lació d'aquesta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'aquesta.  
Una vegada finalitzades les proves de les instal·lacions amb resultat favorable, la titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'adjuntaran els certificats pertinents segons el que s'ha indicat en els punts anteriors.  
Una vegada obtinguda l'autorització d'explotació definitiva, la titular sol·licitarà la inscripció definitiva en el Registre administratiu d'instal·lacions de producció d'energia elèctrica, i adjuntar la documentació pertinent segons l'article 40 del Reial decret 413/2014, de 6 de juny.  
  
Els titulars de les autoritzacions administratives de construcció tindran l'obligació de desmantellar la instal·lació i restituir els terrenys i l'entorn afectat després del tancament definitiu. Ha d'obtindre autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
La transmissió de la titularitat només podrà dur-se a terme una vegada s'haja finalitzat la construcció i haja obtingut l'autorització d'explotació definitiva. No s'admetran a tràmit les sol·licituds que pretenguen el canvi de titularitat o la transmissió de qualsevol de les autoritzacions administratives (prèvia o de construcció), sense que la instal·lació a la qual es referisquen aquestes autoritzacions estiga en funcionament de manera reglamentària.  
S'informa que la transmissió o el canvi de titularitat de la instal·lació autoritzada per aquesta resolució requereix autorització administrativa prèvia, d'acord amb el que estableix l'article 19 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Segons el que estableix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
Quart  
Declaració d'utilitat pública, en concret de la línia aèria de 132 kV, que discorrerà entre les subestacions SE4-GR El Águila 132/30 kV i SE2-Valle Solar 400/132 kV, com a infraestructura d'evacuació compartida de les centrals fotovoltaiques FV El Águila, FV Chambó, FV Mambar i FV Eiden.  
Declarar, en concret, la utilitat pública de la línia aèria d'evacuació, de 132 kV, autoritzada en els punts SEGON i TERCER d'aquesta resolució, que parteix de la subestació SE4-GR El Águila 132/30 kV fins a la subestació SE2-Valle Solar 400/132 kV.  
Aquesta declaració porta implícita, en tot cas, la necessitat d'urgent ocupació dels béns o d'adquisició dels drets afectats, a l'efecte de l'article 52 de la Llei, de 16 de desembre de 1954, sobre expropiació forçosa, de manera que la persona titular adquireix la condició de beneficiària en l'expedient expropiatori, que es concreta en una afecció a les finques particulars, incloses en la relació que figura en l'annex, amb l'abast i els efectes que preveu el títol IX de la Llei 24/2013, de 26 de desembre, del sector elèctric, i les seccions 2a i 3a del capítol V del títol VII del Reial decret 1955/2000, d'1 de desembre.  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
S'inclou en l'annex III a la resolució la relació de béns i drets afectats.  
  
Cinqué  
Publicacions, notificacions i comunicacions que es faran d'aquesta resolució.  
Ordenar, de conformitat amb el que disposen els articles 10 i 11.3 del Decret 88/2005, de 29 d'abril, del Consell, i l'article 148.2 del Reial decret 1955/2000, d'1 de desembre:  
- Publicar aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant, publicació que es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució a les persones titulars desconegudes o amb domicili ignorat o a aquelles a les quals s'ha intentat notificar, però no s'ha pogut dur a terme.  
  
- Notificació o comunicar, segons corresponga, aquesta resolució als titulars i a totes les administracions o els organismes públics i les empreses de serveis públics o els serveis d'interés general que han intervingut, o han hagut d'intervindre, en el procediment d'autorització, les que han emés, o hagueren d'emetre, condicionat tècnic al projecte d'execució, a les persones titulars de béns i drets afectats, així com a la resta d'interessats en l'expedient.  
- Publicar aquesta resolució en la seu electrònica d'aquest departament, en l'àrea denominada «Energia i Mines», de conformitat amb l'article 48.4 de Llei 21/2013, de 9 de desembre, d'avaluació ambiental.  
L'Administració deixarà sense efecte aquesta Resolució en qualsevol moment en què observe l'incompliment de les condicions que imposa aquesta.  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell, aquesta autorització s'atorga, sense perjudici de les concessions, les autoritzacions, les llicències i els permisos, tant públics com privats, que haja d'obtindre necessàriament el sol·licitant per a l'execució i la posada en marxa de la instal·lació a la qual es refereix aquesta resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers i no afecta els drets particulars.  
Serà causa de revocació d'aquesta resolució, amb tràmit previ del procediment oportú, l'incompliment o la inobservança de les condicions expressades en aquesta, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta Resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Economia sostenible, Sectors Productius, Comerç i Treball en el termini d'un mes, comptat a partir de l'endemà del dia en què es notifique la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
València, 10 de maig de 2023.- La directora general d'Indústria, Energia y Mines: Silvia Cerdà Alfonso.